Intiimialueen lävistykset
Käytä lävistämisen jälkeen puhtaita, väljiä ja hengittäviä vaatteita. Huuhteleminen lämpimällä vedellä tai keittosuolaliuoksella 5 minuutin ajan kahdesti päivässä riittää puhtaanapitoon. Limakalvot eivät pidä mistään puhdistusaineista, joten vältä niiden käyttöä. Muista tarkistaa kerran viikossa puhdistuksen yhteydessä että korun pallot ovat tiukasti kierteillään jos korussa on kierteet.
Vältä paranemisaikana seksiä, suuseksiä, hiili- ja sitrushappoisia juomia ja liukastevoiteita. Jos joudut käyttämään ihoalueen muuhun hoitoon rasvoja tai öljyjä, ole varovainen että tuote ei tuki lävistysreikää.
Kuukautisten aikaan on syytä huuhdella ihoalue wc käyntien yhteydessä.
Kaikki seksuaalinen kanssakäyminen kannattaa aloittaa varovasti sekä kondomin ja suuseksisuojan kanssa. Kondomin ja suuseksisuojan käyttö on tärkeää vaikka partnerisi olisi tuttu. Kuuntele kehoasi. Jos jokin käy kipeää, se todennäköisesti vahingoittaa vielä lävistystä ja lävistys aluetta.
Parantunut lävistys kestää rasitusta ja seksiä normaalisti. Jos lävistys alueella on epämukavuutta, kannattaa tarkistaa korun istuvuus.